149. ΑΠΟΦΑΣΙΣ ΥΠΟΥΡΓΩΝ ΣΥΝΤΟΝΙΣΜΟΥ , ΠΡΟΕΔΡΙΑΣ ΚΥΒΕΡΝΗΣΕΩΣ ΚΑΙ ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ Αριθ.Φ.478.2/1057/97994 της 6/13 Οκτ. 1976 (ΦΕΚ Β΄ 1268) Περί προσλήψεως προσωπικού επί σχέσει ιδιωτικού δικαίου παρά τη Κεντρική Υπηρεσία του Υπουργείου Εθνικής Παιδείας και Θρησκευμάτων δια την εκπόνησιν μελετών του Γ΄ Εκπαιδευτικού Σχεδίου. Έχοντες υπ’ όψει: α)Τας διατάξεις: 1.Του άρθρ. 4 του Ν.Δ. 385/1969 «περί προσλήψεως προσωπικού επί σχέσει ιδιωτικού δικαίου εις Δημοσίας Υπηρεσίας και ΝΠΔΔ». 2.Του Ν.Δ. 400/1976, «περί Υπουργικού Συμβουλίου και Υπουργείων». 3.Του Ν.Δ. 1198/1972 (άρθρ. 5) «περί του τρόπου ρυθμίσεως των όρων αμοιβής και εργασίας του επί σχέσει εργασίας ιδιωτικού δικαίου προσωπικού του Δημοσίου κλπ.». 4.Του Ν.Δ. 216/1974 «περί Υπουργείου Προεδρίας Κυβερνήσεως». β)Την από 27 Ιουλ. 1975 υπογραφείσαν σύμβασιν δανείου (Γ΄ Εκπαιδευτικού Σχεδίου) μεταξύ του Ελληνικού Δημοσίου και της Διεθνούς Τραπέζης Ανασυγκροτήσεως και Αναπτύξεως ύψους 45 εκατομμυρίων δολλαρίων Η.Π.Α. κυρωθείσαν δια του υπ’ αριθ. 288/76 νόμου (ΦΕΚ 83/τ. Α΄/1976). γ)Τας εκ της ως άνω συμβάσεως απορρεούσας υποχρεώσεις του Ελληνικού Δημοσίου δια τον σχεδιασμόν, οργάνωσιν, παρακολούθησιν και προώθησιν του όλου έργου μέχρι της ολοκληρώσεως αυτού. δ)Την από 20.7.76 υπογραφείσαν Σύμβασιν δια την εκπόνησιν μελέτης συστήματος μεταγυμνασιακής εκπαιδεύσεως εις τα πλαίσια του Γ΄ Εκπαιδευτικού Σχεδίου. ε)Το Π.Δ. 147/76 άρθρ. 38 «περί Οργανισμού της Κεντρικής Υπηρεσίας του Υπουργείου Εθνικής Παιδείας και Θρησκευμάτων», αποφασίζομεν: 1.Εγκρίνομεν την πρόσληψιν παρά τη Κεντρική Υπηρεσία του Υπουργείου Εθνικής Παιδείας και Θρησκευμάτων, δια την εκπόνησιν μελέτης μεταγυμνασιακής εκπαιδεύσεως, 5 συλλεκτών στοιχείων επί σχέσει ιδιωτικού δικαίου ωρισμένου χρόνου, εξ ων ο εις πτυχιούχος ανωτάτης σχολής και οι λοιποί κάτοχοι απολυτηρίου Γυμνασίου ή ετέρας ισοτίμου σχολής. 2.Δια την ρύθμισιν των αποδοχών του δυνάμει της παρούσης αποφάσεως, προσλαμβανομένου προσωπικού εφαρμόζεται η εκάστοτε περί καθορισμού των αποδοχών των επί σχέσει εργασίας ιδιωτικού δικαίου αορίστου ή ωρισμένου χρόνου μισθωτών του Δημοσίου κλπ. ισχύουσα κοινή υπουργική απόφασις, εκδιδομένη κατά τας διατάξεις του άρθρ. 5 του Ν.Δ. 1198/1972. 3.Οι δυνάμει της παρούσης αποφάσεως καθοριζόμενοι υπάλληλοι θα προσλαμβάνωνται επί συμβάσει ιδιωτικού δικαίου διαρκείας αναλόγου χρόνου προς το ανατιθέμενον εις έκαστον έργον, επιφυλασσομένων και των διατάξεων της παρ. 2 του άρθρ. 4 του Ν.Δ. 385/1969. 4.Έδρα προσφοράς υπηρεσιών των προσλαμβανομένων ορίζεται η περιφέρεια της τέως Διοικήσεως Πρωτευούσης. 5.Το προσλαμβανόμενον δυνάμει της παρούσης αποφάσεως προσωπικόν, δικαιούται οδοιπορικών εξόδων και ημερησίας εκτός έδρας αποζημιώσεως, δια τας μετακινήσεις εκτός έδρας προς εκτέλεσιν διατεταγμένης υπηρεσίας, συμφώνως προς τας κειμένας σχετικάς διατάξεις. Οι συμβάσεις εργασίας των άνω υπαλλήλων από ωρισμένου χρόνου μετατράπηκαν σε αορίστου χρόνου από το άρθρ. 4 Νόμ. 1216/1981 (ΦΕΚ Α 288) (τόμ. 32Γ, σελ. 698,630). 